turjo4nis/wikipedia-bn-dump-20250701 huggingface dataset:
জ্যাক এডওয়ার্ডস

জন ডানলপ এডওয়ার্ডস (; জন্ম: ১২ জুন, ১৮৬০ - মৃত্যু: ৩১ জুলাই, ১৯১১) ভিক্টোরিয়ার প্রাহরান এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৮ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন জ্যাক এডওয়ার্ডস।

প্রথম-শ্রেণীর ক্রিকেট 
১৮৮০-৮১ মৌসুম থেকে ১৮৮৯-৯০ মৌসুম পর্যন্ত জ্যাক এডওয়ার্ডসের প্রথম-শ্রেণীর খেলোয়াড়ী জীবন চলমান ছিল। ছোটখাটো ও হাল্কাপাতলা গড়নের অধিকারী ছিলেন জ্যাক এডওয়ার্ডস। ব্যাটিংকালে বেশ শক্ত প্রতিরক্ষাব্যূহ ব্যবস্থা গড়ে তুলতেন। এছাড়াও, চমৎকার ফিল্ডার হিসেবে সুনাম কুড়িয়েছেন। ভিক্টোরিয়ার ওয়েসলি কলেজে অধ্যয়ন করেন। এরপর মেলবোর্ন ক্রিকেট ক্লাবে খেলেন। ১৮৮০-৮১ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার।

পরবর্তীতে ১৮৮১-৮২ মৌসুমের গ্রীষ্মকালে এ. শ একাদশের বিপক্ষে ভিক্টোরিয়ার সদস্যরূপে খেলেন। সফরকারীদের বিপক্ষে ৬৫ রান তুলেন। এটিই তার খেলোয়াড়ী জীবনে ব্যক্তিগত সর্বোচ্চ রানের ইনিংস ছিল। এরপর তিনি বেন্ডিগোয় চলে যান। সেখানে তিনি ব্যাংকের কেরানি হিসেবে চাকরি করেন।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জ্যাক এডওয়ার্ডস। ১৬ জুলাই, ১৮৮৮ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ আগস্ট, ১৮৮৮ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।

১৮৮৮ সালে অস্ট্রেলিয়া দলের সদস্যরূপে ইংল্যান্ড গমন করেন। কাউন্টি ক্লাবগুলোর বিপক্ষে খেলাগুলোয় বেশ রান তুলেছিলেন। টেস্ট সিরিজের তিনটি খেলায় অংশ নেন। অংশগ্রহণকৃত ছয় ইনিংসের তিনটিতেই শূন্য রানের সন্ধান পান। ফলে, ব্যাটিং গড় দাঁড়ায় ৯.৬০। সবগুলো খেলাতেই মাঝারিসারিতে ব্যাটিং করতে নেমেছিলেন।

টেস্টের তুলনায় প্রথম-শ্রেণীর ক্রিকেটে কিঞ্চিৎ ভালো খেলা উপহার দিয়েছিলেন। সমগ্র খেলোয়াড়ী জীবনে ৫১টি প্রথম-শ্রেণীর খেলায় অংশ নিয়েছেন। ১৩.৭২ গড়ে ৯৬১ রান তুলেছিলেন তিনি।

জীবনের শেষদিকে স্নায়বিক দূর্বলতায় ভোগেন। অতঃপর ৩১ জুলাই, ১৯১১ তারিখে ৫১ বছর বয়সে ভিক্টোরিয়ার হকসবার্ন এলাকায় জ্যাক এডওয়ার্ডসের দেহাবসান ঘটে।

তথ্যসূত্র

আরও দেখুন 
 জ্যাক লিওন্স
 পার্সি ম্যাকডোনেল
 নিউ সাউথ ওয়েলস ক্রিকেট দল
 অস্ট্রেলীয় টেস্ট ক্রিকেটারদের তালিকা
 টেস্ট ও প্রথম-শ্রেণীর ক্রিকেটে জোড়া শূন্য রান

বহিঃসংযোগ 

 
 

১৮৬০-এ জন্ম
১৯১১-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
ভিক্টোরিয়ার ক্রিকেটার
মেলবোর্ন ক্রিকেট ক্লাবের ক্রিকেটার
মেলবোর্ন থেকে আগত ক্রিকেটার
দেবযানী রাজকুমারন

সুষমা জয়দেব (পেশাগতক্ষেত্রে শুধুমাত্র দেবযানী নামে পরিচিত) হলেন একজন ভারতীয় অভিনেত্রী, যিনি বেশ কয়েকটি কন্নড়, হিন্দি, বাংলা, তামিল, মালয়ালম, তেলুগু চলচ্চিত্রে অভিনয় করেছেন। তিনি ১৯৯৭ সালে মুক্তিপ্রাপ্ত সূর্য বংশম এবং ২০০০ সালে মুক্তিপ্রাপ্ত ভারতী চলচ্চিত্রে অভিনয়ের জন্য তামিলনাড়ু রাজ্য চলচ্চিত্র পুরস্কার এবং ১৯৯৬ সালে মুক্তিপ্রাপ্ত কধল কোট্টাই (১৯৯৬) -এ অভিনয়ের জন্য একটি বিশেষ পুরস্কার অর্জন করেছেন। তিনি ১৯৯৬ থেকে ২০০৩ সাল পর্যন্ত তামিল চলচ্চিত্র জগতের একজন শীর্ষস্থানীয় অভিনেত্রী ছিলেন। তিনি বেশ কয়েকটি ব্যবসায়িকভাবে সফল চলচ্চিত্রে অভিনয় করেছেন; যার মধ্যে নিনাইথেন ভান্ধাই (১৯৯৮), নী ভারুভাই এনা (১৯৯৯), থেনালী (২০০০), ফেন্ডস (২০০১), অনান্ধম (২০০১) এবং আজাগি (২০০২) অন্যতম। এর পাশাপাশি সান টিভিতে বেশ সফল ধারাবাহিক কোলাঙ্গল -এ অভিনয়ের জন্য তিনি সেরা টেলিভিশন অভিনেত্রী বিভাগে পুরস্কার লাভ করেছেন।

ব্যক্তিগত জীবন 
দেবযানী ১৯৭৪ সালের ২২শে জুন তারিখে ভারতের মহারাষ্ট্রের মুম্বইয়ে সুষমা জয়দেব নামে জন্মগ্রহণ করেছিলেন। তাঁর বাবা জয়দেব কর্ণাটকের ম্যাঙ্গালোরের এবং মা লক্ষ্মী আম্মাল তামিলনাড়ুর নাগেরকাইলের বাসিন্দা। নকুল ও ময়ুর নামে তাঁর দুই ছোট ভাই রয়েছে। নকুল তামিল চলচ্চিত্র জগতে একজন অভিনেতা ও গায়ক হিসাবে কাজ করছেন, অন্যদিকে ময়ুর একটি আসন্ন চলচ্চিত্রে অভিনয়ের মাধ্যমে অভিষেক করবেন।

তিনি পরিচালক রাজকুমারনের সাথে একটি সম্পর্কে আবদ্ধ ছিলেন, যাঁর সাথে তিনি বেশ কয়েক বছর ধরে বেশ কয়েকটি চলচ্চিত্রে কাজ করেছেন। তাঁদের পিতা-মাতা উভয়ই তাঁদের সম্পর্কের অনুমোদন দেননি, যার ফলে এই দম্পতি তাঁদের ছেড়ে চলে গিয়েছিলেন। অতঃপর ২০০১ সালের ১৯শে এপ্রিল তারিখে তাঁরা একান্তে বিয়ে করেছিলেন। তাঁদের ইনাইয়া ও প্রিয়াঙ্কা নামে দুটি কন্যা রয়েছে। বর্তমানে তিনি চেন্নাইয়ের আন্না সালাইয়ের চার্চ পার্ক স্কুলে শিশুদের পড়াচ্ছেন।

কর্মজীবন 
কোয়েল নামক একটি হিন্দি চলচ্চিত্রে কোয়েল চরিত্রে অভিনয় করার মাধ্যমে দেবযানী তাঁর চলচ্চিত্র জীবন শুরু করেছিলেন; পরে এটি প্রযোজনার সময় বাতিল করা হয়েছিল। তিনি শত পঞ্চমী নামে একটি বাংলা চলচ্চিত্রে অভিনয় করেছেন। তিনি তামিল চলচ্চিত্রে খ্যাতি অর্জনের পূর্বে একটি মারাঠি চলচ্চিত্রেও অভিনয় করেছিলেন। তাঁর কর্মজীবনের প্রথম দিকের চলচ্চিত্রগুলো ৯০-এর দশকের শুরুতে এবং মধ্যে মুক্তি পেয়েছে।

১৯৯৬ থেকে ২০০০ সাল পর্যন্ত দেবযানী ৩৫টিরও বেশি চলচ্চিত্রে নায়িকার চরিত্রে অভিনয় করেছেন এবং কামাল হাসান, প্রশান্ত, অজিত, বিজয়, শরৎ কুমার, পার্থিবান এবং বিক্রমের মতো শীর্ষস্থানীয় অভিনেতাদের সাথে অভিনয় করেছেন।

তথ্যসূত্র

বহিঃসংযোগ 

 

তামিল চলচ্চিত্র অভিনেত্রী
জীবিত ব্যক্তি
তেলুগু চলচ্চিত্র অভিনেত্রী
১৯৭৪-এ জন্ম
ভারতীয় টেলিভিশন অভিনেত্রী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
বাংলা চলচ্চিত্রে অভিনেত্রী
কন্নড় চলচ্চিত্র অভিনেত্রী
মুম্বই বিশ্ববিদ্যালয়ের প্রাক্তন শিক্ষার্থী
আন্তর্জাতিক তামিল চলচ্চিত্র পুরস্কার বিজয়ী
১৯৭৩-এ জন্ম
মালয়ালম চলচ্চিত্র অভিনেত্রী
তামিলনাড়ু রাজ্য চলচ্চিত্র পুরস্কার বিজয়ী
মুম্বইয়ের অভিনেত্রী
তামিল টেলিভিশনের অভিনেত্রী
বাংলা চলচ্চিত্র অভিনেত্রী
কোঙ্কণী ব্যক্তি
গোমদণ্ডী রেলওয়ে স্টেশন

গোমদণ্ডী রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার বোয়ালখালী উপজেলায় অবস্থিত একটি রেলওয়ে স্টেশন।

ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে গোমদণ্ডী রেলওয়ে স্টেশন তৈরি করা হয়।

পরিষেবা
গোমদণ্ডী রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।

তথ্যসূত্র

চট্টগ্রাম জেলার রেলওয়ে স্টেশন
বয়ড়া ইউনিয়ন, হরিরামপুর

বয়ড়া ইউনিয়ন বাংলাদেশের মানিকগঞ্জ জেলার অন্তর্গত হরিরামপুর উপজেলা একটি ইউনিয়ন।

আয়তন

প্রশাসনিক কাঠামো 
বয়ড়া ইউনিয়ন হরিরামপুর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।

জনসংখ্যার উপাত্ত 
২০১১ সালের আদমশুমারি অনুযায়ী বয়ড়া ইউনিয়নের মোট জনসংখ্যা ১৬,৬৩০ জন।

বয়ড়া ইউনিয়নেরগ্রাম ভিত্তিক লোকসংখ্যা

শিক্ষা

যোগাযোগ ব্যবস্থা

জনপ্রতিনিধি 

 বর্তমান চেয়ারম্যান: জনাব মোঃ জাহিদুর রহমান তুষার

আরও দেখুন 
আটিগ্রাম ইউনিয়ন

মানিকগঞ্জ সদর উপজেলা

তথ্যসূত্র

বহিঃসংযোগ 

হরিরামপুর উপজেলার ইউনিয়ন
বেঙ্গুরা রেলওয়ে স্টেশন

বেঙ্গুরা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার বোয়ালখালী উপজেলায় অবস্থিত একটি রেলওয়ে স্টেশন।

ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে বেঙ্গুরা রেলওয়ে স্টেশন তৈরি করা হয়।

পরিষেবা
বেঙ্গুরা রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।

তথ্যসূত্র

চট্টগ্রাম জেলার রেলওয়ে স্টেশন
ধলঘাট রেলওয়ে স্টেশন

ধলঘাট রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পটিয়া উপজেলায় অবস্থিত একটি রেলওয়ে স্টেশন।

ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে ধলঘাট রেলওয়ে স্টেশন তৈরি করা হয়।

পরিষেবা
ধলঘাট রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।

তথ্যসূত্র

চট্টগ্রাম জেলার রেলওয়ে স্টেশন
গাস ম্যাকে

অ্যাঙ্গাস জেমস ম্যাকে (; জন্ম: ১৩ জুন, ১৯৬৭) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার ও প্রশাসক। জিম্বাবুয়ে ক্রিকেট দলের অন্যতম সদস্য ছিলেন তিনি। বর্তমানে তিনি ক্রিকেট স্কটল্যান্ডের প্রধান নির্বাহীর দায়িত্ব পালন করছেন। ২০০১ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন গাস ম্যাকে।

প্রথম-শ্রেণীর ক্রিকেট 
মার্লবোরা হাই স্কুলে অধ্যয়নের পর প্লামট্রি হাই স্কুলে পড়াশুনো করেন। কিশোর অবস্থায় ১৯৮৪ সালে জিম্বাবুয়ে কোল্টস দলের সদস্যরূপে ইংল্যান্ড গমন করেছিলেন। এরপর, জিম্বাবুয়ের বিদ্যালয় দলের সদস্যরূপেও প্রতিনিধিত্ব করেন।

১৯৯৮-৯৯ মৌসুম থেকে ২০০২-০৩ মৌসুম পর্যন্ত গাস ম্যাকে’র প্রথম-শ্রেণীর খেলোয়াড়ী জীবন চলমান ছিল। ১৯৯৮-৯৯ মৌসুমে ৩১ বছর বয়সে ১৯৯৮-৯৯ মৌসুমে প্রথম-শ্রেণীর ক্রিকেটে অভিষেক ঘটে তার। তবে, প্রথম-শ্রেণীর প্রতিযোগিতা হিসেবে মর্যাদা লাভের পূর্বেই লোগান কাপে ম্যাশোনাল্যান্ড দলের পক্ষে খেলেছিলেন।

১৯৮৬ সালে এসেক্সের সদস্যরূপে এক বছর খেলেন। তবে, পায়ের গোড়ালির আঘাতে তাকে মাঠের বাইরে অবস্থান করতে হয়েছিল। পরবর্তীতে ইংলিশ মিডল্যান্ডসের ক্লাব দল বার্ন্ট গ্রীন ও ওয়েস্ট ব্রোমউইচ খেলেন। ইংল্যান্ড থেকে নিজ দেশে প্রত্যাবর্তন করেন। উদ্দেশ্য ছিল, ১৯৯৯ সালের ক্রিকেট বিশ্বকাপে জিম্বাবুয়ে দলের প্রতিনিধিত্ব করা। তবে, তিনি এ উদ্দেশ্য পূরণে সফল হননি।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণ করেছেন গাস ম্যাকে। ৪ জানুয়ারি, ২০০১ তারিখে ওয়েলিংটনে স্বাগতিক নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ৪ ফেব্রুয়ারি, ২০০১ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

২০০০-০১ মৌসুমে অস্ট্রেলিয়া ও নিউজিল্যান্ড গমনার্থে জিম্বাবুয়ের একদিনের দলের সদস্যরূপে আমন্ত্রিত হন। ২০০১ সালে জিম্বাবুয়ের পক্ষে সিম বোলার হিসেবে তিনটি ওডিআইয়ে অংশ নেন।

ব্যক্তিগত জীবন 
পেশাগত পর্যায়ে ব্যাংকার তিনি। পাশাপাশি ম্যাশোনাল্যান্ডের পক্ষে সাধারণ ব্যবস্থাপকের দায়িত্ব পালন করেছেন। ২০০৬ সালে সাসেক্সের প্রধান নির্বাহী হিসেবে নিযুক্ত হয়েছেন। ২০০৮ সাল শেষে সারে দলের দিকে ধাবিত হন ও ২০১০ সাল পর্যন্ত ক্রিকেট ব্যবস্থাপনা পরিচালকের দায়িত্ব পালন করেছেন। লিচেস্টারশায়ারের অপারেশন্স ম্যানেজার ছিলেন।

২০১১ সালে হার্লেকুইন্স আরএলের সিইও ছিলেন। ২০১৭ থেকে ২০১৯ সময়কালে প্রিমিয়ারশীপ রাগবি দল ওরচেস্টার ওয়ারিয়র্সের ব্যবস্থাপনা পরিচালকের দায়িত্ব পালন করেন। ৩ অক্টোবর, ২০১৯ তারিখে ক্রিকেট স্কটল্যান্ডের প্রধান নির্বাহী হিসেবে তার নতুন দায়িত্ব পালনের কথা ঘোষণা করা হয়।

তথ্যসূত্র

বহিঃসংযোগ 
 
 

১৯৬৭-এ জন্ম
জীবিত ব্যক্তি
জিম্বাবুয়ীয় ক্রিকেটার
জিম্বাবুয়ের একদিনের আন্তর্জাতিক ক্রিকেটার
জিম্বাবুয়ীয় ক্রিকেট প্রশাসক
ম্যাশোনাল্যান্ডের ক্রিকেটার
ম্যাশোনাল্যান্ড এ দলের ক্রিকেটার
ক্রিকেট ব্যবস্থাপনা পরিচালক
শ্বেতাঙ্গ রোডেশীয়
হারারে থেকে আগত ক্রিকেটার
শ্বেতাঙ্গ জিম্বাবুইয়ান ক্রীড়াব্যক্তিত্ব
হাজরা মাশরুর

হাজরা মারুর (     ; " )" (১৭ জানুয়ারী ১৯৩০ - ১৫ সেপ্টেম্বর ২০১২)  ছিলেন একজন পাকিস্তানি নারীবাদী লেখক।

ব্যক্তিগত জীবন 
হাজরা মাশরুর জন্ম ১৯৩০ সালের ১৭ জানুয়ারী ভারতের লখনউতে।  তার পিতার নাম ডাঃ সৈয়দ তাহহুর আলী খান। যিনি ছিলেন একজন ব্রিটিশ সেনাবাহিনী মেডিকেল চিকিৎসক। তিনি হঠাৎ হার্ট অ্যাটাক করেন এবং তিনি মারা যান। তাঁর আরও পাঁচ বোন ছিলেন খাদিজা মাস্তর তার এক প্রখ্যাত লেখক বোন। এছাড়া  খাদিজা মাস্তর  একজন কবি, নাট্যকার এবং একটি সংবাদপত্রের বিভাগীয় প্রধান লেখক। তার পরিবার মূলত তার মায়ের দ্বারা উত্থাপিত হয়েছিল। তিনি ছোটবেলা থেকেই লেখালেখি শুরু করেছিলেন। 

১৯৪৭ সালে পাকিস্তানের স্বাধীনতার পরে, তিনি এবং তার বোনরা পাকিস্তানে চলে যান এবং লাহোরে স্থায়ী হন।  তাঁর বইয়ে একজন উর্দু লেখক লিখেছেন যে হাজরা বিখ্যাত উর্দু কবি সাহির লুধিয়ানভীর সাথে জড়িত ছিলেন তা কেউ জানত না।  কিন্তু একবার সাহিত্যের সমাবেশে লুধিয়ানভি একটি শব্দ ভুলভাবে উচ্চারণ করলে হাজরা তার সমালোচনা করেন এবং তিনি ক্রুদ্ধ হন। পরে, তিনি ২৮ বছর ধরে দৈনিক ডনের সম্পাদক ছিলেন। তিনি আহমেদ আলী খানকে বিয়ে করেছিলেন। ২০০৭ সালে তাঁর মৃত্যুর আগে তারা ৫৭ বছর ধরে বিবাহিত জীবন কাটিয়েছিল । তাদের দুটি মেয়ে রয়েছে। তিনি উর্দু সাহিত্যের ইতিহাসের খ্যাতিমান লেখক খাদিজা মাস্তুরের ছোট বোন ছিলেন।

পেশা 
হাজরা মাশরুর ছোট বেলা থেকেই ছোট গল্প লেখা শুরু করেছিলেন। উর্দু সাহিত্য চক্র থেকে সাহিত্য ম্যাগাজিনে প্রকাশিত তার ছোট গল্পগুলি খুবই প্রশংসা পেয়েছিল। তিনি আহমেদ নাদিম কাসমীর সাথে সাহিত্য পত্রিকা নাকোশ সম্পাদনা করেছেন। কাসমীর তাঁর ও তাঁর বোনের বন্ধু ছিলেন।  তাঁর লেখাগুলির কারণে তিনি বিরাজমান মুসলিম সমাজে বিতর্কিত হয়ে উঠলে পুরুষ-দাপুটে দলগুলি তাকে আক্রমণ করে। তিনি উর্দু সাহিত্য এবং উর্দু কথাসাহিত্যের ইতিহাসে সাহসী কল্পনা এবং অপ্রচলিত উপায়ে ছোট গল্প লেখার মাধ্যমে নিজের স্থান তৈরি করেছিলেন। তিনি খুবই সহজ গদ্য রচনা করতেন অথচ সেগুলো হতো কার্যকর গদ্য রচনা। তার লেখার পদ্ধতি ছিল ডাউন-টু-আর্থ পদ্ধতি।

তিনি বেশ কয়েকটি ছোটগল্পের বই লিখেছিলেন। যাতে তিনি লিখেছেন  পুরুষদের সমান নারীদের জন্য সামাজিক, রাজনৈতিক, আইনি এবং অর্থনৈতিক অধিকার উত্থাপন নিয়ে। হাজরা মাশরুর ছিলেন প্রগতিশীল লেখক আন্দোলনের অন্যতম মশাল বহনকারী পাশাপাশি উপমহাদেশের নারীবাদের অন্যতম পথিকৃৎ।

পুরস্কার এবং স্বীকৃতি 

 ১৯৯৫ সালে পাকিস্তানের রাষ্ট্রপতির কাছ থেকে প্রাইড অফ পারফরম্যান্স পুরস্কার 
 আলমি ফরোগ-এ-উর্দু অ্যাডাব পুরস্কার ।

মৃত্যু এবং উত্তরাধিকার 
হাজরা মাশরুর ১৫ ই সেপ্টেম্বর ২০১২ সালে পাকিস্তানের করাচিতে মারা যান।

আরো দেখুন

তথ্যসূত্র 

প্রাইড অব পারফরম্যান্স প্রাপক
লাহোরের লেখক
নিগার পুরস্কার বিজয়ী
মুহাজির ব্যক্তি
২০১২-এ মৃত্যু
১৯৩০-এ জন্ম
পাকিস্তানি নারীবাদী লেখক
পাকিস্তানি নারী ছোটগল্পকার
বাহাদুরপুর ইউনিয়ন

বাহাদুরপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
 বাহাদুরপুর ইউনিয়ন, নিয়ামতপুর; (নওগাঁ জেলা)
 বাহাদুরপুর ইউনিয়ন, পাংশা; (রাজবাড়ী জেলা)
 বাহাদুরপুর ইউনিয়ন, ভেড়ামারা; (কুষ্টিয়া জেলা)
 বাহাদুরপুর ইউনিয়ন, মাদারীপুর সদর; (মাদারীপুর জেলা)
 বাহাদুরপুর ইউনিয়ন, শার্শা; (যশোর জেলা)

আরও দেখুন 
 নিজ বাহাদুরপুর ইউনিয়ন; (বড়লেখা, মৌলভীবাজার)
সুলতানগঞ্জ ইউনিয়ন

সুলতানগঞ্জ ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি সাবেক প্রশাসনিক ইউনিয়ন। ২০১৩ সালে যার কিছু অংশ ঢাকা সিটি করপোরেশনের সাথে আর কিছু অংশ কেরানীগঞ্জ উপজেলার সাথে একীভূত করা হয়।

আয়তন

প্রশাসনিক কাঠামো 
সুলতানগঞ্জ ইউনিয়ন তেজগাঁও উন্নয়ন সার্কেলের আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম কামরাঙ্গীরচর থানার আওতাধীন।

জনসংখ্যার উপাত্ত

শিক্ষা

যোগাযোগ ব্যবস্থা 
এই প্রাচীন ইউনিয়নের রাস্তাগুলো খুব সরু হওয়াতে রিকশা এখানকার প্রধান বাহন হয়ে দাঁড়িয়েছে। এছাড়া যান্ত্রিক বাহনগুলোর মধ্যে টেম্পো, সি.এন.জি. চালিত অটোরিকশা ইত্যাদি উল্লেখযোগ্য।

জনপ্রতিনিধি 

 বর্তমান চেয়ারম্যান: হাজী মোঃ আঃ রশিদ

প্রাক্তন চেয়ারম্যানগণের তালিকা

আরও দেখুন 
কেরানীগঞ্জ উপজেলা

কামরাঙ্গীরচর থানা

তেজগাঁও উন্নয়ন সার্কেল

তথ্যসূত্র

বহিঃসংযোগ
ভগবতী

ভগবতী (দেবনাগরী : भगवती) সংস্কৃত উৎসের একটি শব্দ, যা হিন্দুধর্মে নারী দেবদেবীদের সম্বোধন করার জন্য বা সম্মানের উপাধি হিসাবে ব্যবহার করা হয়।

ভগবতীর সমতুল্য পুরুষ ভগবান। "ভগবতী" শব্দটি দেবী বা ঈশ্বরীর পরিবর্তে ব্যবহার করা যেতে পারে।

ভগবতী মন্দির

ভারতে 
ভগবতী মন্দিরগুলি সমগ্র ভারতে বিভিন্ন স্থানে অবস্থিত, উদাহরণস্বরূপ,

 ভগবতী দেবী সংস্থান দেওসারি, উমারখেদ, যাবাতমাল জেলা,মহারাষ্ট্র । 
 মহারাষ্ট্রের রত্নগিরিততে ভগবতী মন্দির। 
 উত্তর প্রদেশের রেওতিপুরে ভগবতী মন্দির।

কর্ণাটক 
ভগবতী মন্দির সসিহিতলু ম্যাঙ্গালোর । আরব সাগরের তীরে কর্ণাটকের একটি বিখ্যাত মন্দির। গুলিগা এখানে প্রধান দেবতা (দৈব)।

কেরল 
কেরালাতে এই দেবীমন্দিরগুলিকে ভগবতী ক্ষেত্রম বলে অভিহিত করা হয়। কেরালার কয়েকটি জনপ্রিয় ভাগবতী মন্দির হল

 অট্টুকাল মন্দির 
 কালিকটের কারাপারাম্বায় কালুভেট্টু কুঝিক্কাল ভগবতী ক্ষেত্রম 
 ছোট্টানিক্কার মন্দির 
 চেটিকুলাঙ্গারা দেবী মন্দির 
 মাদায়ি কভু 
 কোডুঙ্গলুর ভগবতী মন্দির 
 পরমেক্কাভু ভগবতী মন্দির, ত্রিশুর 
 শঙ্করনকুলাঙ্গারা ভগবতী মন্দির, ত্রিশুর 
 ওলারিক্কার ভগবতী মন্দির, ত্রিশুর 
 শ্রী কাট্টুকুলাঙ্গারা ভগবতী মন্দির, মামপাড, পালাক্কাড 
 পেরুর কভু ভগবতী 
 কদমপুঝা দেবী মন্দির 
 পিশারিকাভু 
 কাভাসেরি ভগবতী মন্দির 
 মঙ্গোত্তু ভাগবতী মন্দির 
 তামিলনাড়ুর কন্যাকুমারী জেলার কোলাচলের মন্ডাইকৌড ভগবতী মন্দির । 
 কোঝিকোড় জেলার ভাতাকরায় লোকানরকাভু (লোকমালায়র কাভু) মন্দির। 
 কলাইম্বেলি মন্দির, কোঝিকোড় জেলা। 
 ত্রিশুর জেলায় উথরালিক্কাভু ভগবতী মন্দির । 
 শ্রী সসিহিথুলু ভগবতী মন্দির, কর্ণাটকের হালিঙ্গাদি। 
 কুতিয়ানকাভু মন্দির, মিনালুর, অথানী, ত্রিশুর জেলা 
 থেচিক্কোটুকাভু মন্দির, পেরামঙ্গালাম, ত্রিশুর জেলা 
 থেচানাথুকাভু মন্দির, পার্লিকাদ, ওয়াদাকানচেরি, ত্রিশুর জেলা 
 তিরুভানিক্কাভু ভগবতী মন্দির, মাচাড, ওয়াদাকানচেরি, ত্রিশুর জেলা 
 তিরুমন্ডামকুন্নু মন্দির, অঙ্গাদিপুরম, পেরিন্থালমানা, মালাপ্পুরাম

গোয়া 
গোয়াতে অনেক ভগবতী মন্দির দেখা যায় । এখানে গৌড় সারস্বত ব্রাহ্মণ, দৈভাদন্য ব্রাহ্মণ, ভান্ডারী সম্প্রদায়গুলির দ্বারা দেবতাকে মূলত মহিষাসুরমর্দিনী রূপে পূজা করা হয়। ভগবতীকে বেশিরভাগ গোয়ান মন্দিরে পঞ্চায়েতন দেবতা হিসাবে পূজা করা হয়। ভগবতীর জন্য বিশেষভাবে উৎসর্গীকৃত তীর্থগুলি হল:
 ভগবতী (পার্নেম) 
 ভগবতী হালডোনকনারিন (খান্দোলা, গোয়া) 
 ভগবতী চিমুলাকারিন (মার্সেলা, গোয়া) 
 ভগবতী (পার্সে, গোয়া) 
 ভগবতী (মুলগাও, গোয়া)

পশ্চিমবঙ্গ 
পশ্চিমবঙ্গে এই দেবীমন্দিরগুলিকে দেবী পূজার প্রধান ক্ষেত্র'' বলে অভিহিত করা হয়। পশ্চিমবঙ্গের কয়েকটি জনপ্রিয় ভাগবতী মন্দির হল

 কালীঘাট কালী মন্দির 
 দক্ষিণেশ্বর ভবতারিণী কালীবাড়ি
 মা তারা মন্দির, তারাপীঠ
 অন্নপূর্ণা দেবী মন্দির 
 নলাটেশ্বরী কালী মন্দির
 আদ্যাপীঠ ভগবতী মন্দির 
 লেক কালী মন্দির

আরও দেখুন 

 কেরালায় হিন্দু মন্দিরগুলির তালিকা 
 গোয়ায় মন্দিরগুলির তালিকা 
 গোয়ান মন্দির 
 পানোরকাভু

তথ্যসূত্র

বহিঃসংযোগ 

ভগবতী মন্দির
শাক্তধর্ম
গোয়ায় হিন্দুধর্ম
কেরালায় হিন্দুধর্ম
হিন্দু দেবী
কেরলে হিন্দুধর্ম
জাগীর ইউনিয়ন

জাগীর বাংলাদেশের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।

আয়তন

প্রশাসনিক কাঠামো 
জাগীর ইউনিয়ন মানিকগঞ্জ সদর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম মানিকগঞ্জ সদর উপজেলার আওতাধীন।

জনসংখ্যার উপাত্ত 
২০১১ সালের আদমশুমারি অনুযায়ী জাগীর ইউনিয়নের মোট জনসংখ্যা ৩৮,৩৭৩ জন।

শিক্ষা

যোগাযোগ ব্যবস্থা 
মানিকগঞ্জ শহরের বাসস্ট্যান্ড থেকে প্রায় ৪.০০ কিলোমিটার পূর্ব দিকে ঢাকা-আরিচা মহাসড়কের ধলেশ্বরী ব্রীজের পূর্ব পাশের দক্ষিণ দিকে   জাগীর ইউনিয়ন পরিষদ অবস্থিত। রিক্সা অথবা গাড়ীতে অতি সহজেই জাগীর ইউনিয়নে যাতায়াত করা যায়।

জনপ্রতিনিধি 

 বর্তমান চেয়ারম্যান: জনাব মোঃ জাকির হোসেন

 চেয়ারম্যানগণের তালিকা

আরও দেখুন 
আটিগ্রাম ইউনিয়ন

মানিকগঞ্জ সদর উপজেলা

তথ্যসূত্র

বহিঃসংযোগ 

মানিকগঞ্জ সদর উপজেলার ইউনিয়ন
সাদিয়া আজমত

সাদিয়া আজমত (     ; জন্ম ১৯৮৭) পাকিস্তানি বংশোদ্ভূত একজন ইংরেজ স্ট্যান্ড আপ কমেডি  অভিনেতা ।

জীবনের প্রথমার্ধ 
আজমতের জন্ম হয়েছিল ইংল্যান্ডের এসেক্সে ।  তিনি  ১৯ বছর বয়সে হিজাব পরিধান শুরু করেন।

পেশা 
আজমত বিভিন্ন বর্ণনার কল-সেন্টারে কাজ করছিলেন। 

২০১০ সালে, আজমত স্ট্যান্ড আপ কমেডি অভিনয় শুরু করেন। তিনি একজন  পেশাদার কৌতুক অভিনেত্রী, দেবোরাহ ফ্রান্সেস-হোয়াইটের স্ট্যান্ড-আপের মাধ্যমে কীভাবে পেশা জীবন বিকাশ করা যায় সে সম্পর্কে তিনি অন্তর্দৃষ্টি দিয়েছিলেন। 

আগস্ট ২০১১ সালে, তিনি তার প্রথম শো প্লিজ হোল্ড  অভিনয় করলেন ।

২০১১ সালের ডিসেম্বরে, তিনি গ্লাসগোয়ের দেশি সেন্ট্রাল কমেডি ট্যুরে পারফর্ম করেছিলেন। 

২০১৪ সালের সেপ্টেম্বরে তিনি নাদিয়া হুসেন এবং সাকিনা লেনোয়ার দ্বারা ব্রিটিশ মুসলিম টিভি'র সিস্টার্স আওয়ারে সাক্ষাৎকার নিয়েছিলেন। 

২০১৫ সালের জুনে, তিনি ব্রিটিশ মুসলিম কৌতুক ধারাবাহিকে অংশ নিয়েছিলেন। তিনি থিংস আই হ্যাভ বিভেন ছোট চলচ্চিত্র তৈরি করেছিলেন। এই কাজটি তিনি ব্রিটিশ মুসলিম হিসাবে করেছিলেন। বিবিসির আইপ্লেয়ারে  মুসলিম কৌতুক অভিনেতাদের পাঁচটি ছোট চলচ্চিত্র প্রকাশের জন্য বিবিসি কর্তৃক কমিশন হয়েছিল।   আজমত " মুসলিম রায়", বর্ণবাদ, রমজান, ইন্টিগ্রেশন এবং হিজাব সহ মুসলিম মুদ্রণফলকগুলো অস্বীকার করেন। এইভাবে একজন মুসলিম মহিলা হিসাবে তিনি তার জীবন সকলের কাছে উপস্থাপন করেন।  আগস্ট ২০১৫ সালে, তিনি কভেন্ট্রির রিকো অ্যারেনায় উদ্বোধনী মুসলিম লাইফ স্টাইল এক্সপোতে অভিনয় করেছিলেন।  ২০১৫ সালের সেপ্টেম্বরে তিনি স্কাই নিউজের মর্নিং স্টোরিজ ধারাবাহিকে ইউটিউবে উপস্থিত হয়েছিলেন। তাকে প্রশ্ন করা হয়েছিল যে লোকজন আমাদের পছন্দসই ব্যক্তি করাএ জন্য কী করতে আগ্রহী। 

২০১৬ সালের জানুয়ারিতে আজমত দিজ উইকে হাজির হয়েছিলেন। যেখানে তিনি ডেভিড ক্যামেরনের মুসলিম মহিলাদের ইসলামিক চরমপন্থার প্রলোভন প্রতিরোধে সহায়তা করার জন্য ইংরেজি ভাষার পাঠের চাপের সমালোচনা করেছিলেন । 

আজমত এশীয় দৃষ্টিকোণ থেকে সংবাদ সরবরাহের লক্ষ্যে ইউটিউব চ্যানেল বেন্ড ইট টিভিতে নিয়মিত।

কৌতুক শৈলী 
আজমতের অভিনয়টি পর্যবেক্ষণমূলক কৌতুক।   তিনি একটি বিখ্যাত গাড়ি বীমা প্রতিষ্ঠানের কল সেন্টার  অপারেটিভ হিসাবে কাজ করার অভিজ্ঞতা সম্পর্কে   তিনি একজন ব্রিটিশ এশিয়ান  মুসলিম।  তিনি লন্ডনে বেড়ে উঠেছেন এবং তিনি আরও সাধারণ ক্রস সাংস্কৃতিক বিষয় উপর চলে আসেন। 

আজমতকে দ্য সানডে টাইমসে তার আই আই নট মালালার বর্তমান সংগ্রহকে "হাস্যকর এবং অন্তর্দৃষ্টিপূর্ণ" হিসাবে বর্ণনা করা হয়েছে।

পুরস্কার এবং স্বীকৃতি 
২০১১ সালে সেপ্টেম্বর মাসে  আজমত মজার মহিলাদের পুরস্কার চূড়ান্ত করার জন্য  বাছাই তালিকায় ছিলেন

তথ্যসূত্র 

ইংরেজ মুসলিম
জীবিত ব্যক্তি
১৯৮৭-এ জন্ম
অপর্যালোচিত অনুবাদসহ পাতা
পাকিস্তানি বংশোদ্ভূত ইংরেজ ব্যক্তি
ইংরেজ কৌতুকাভিনেত্রী
অর্চনা পুরন সিং

অর্চনা পুরন সিং (জন্ম: ২৬শে সেপ্টেম্বর ১৯৬২) হলেন একজন ভারতীয় টেলিভিশন উপস্থাপক এবং চলচ্চিত্র অভিনেত্রী। তিনি বলিউড চলচ্চিত্রে কমেডি চরিত্রে এবং সনি এন্টারটেইনমেন্ট টেলিভিশনে সম্প্রচারিত দ্য কপিল শর্মা শো-এর মতো কৌতুক বিষয়ক অনুষ্ঠানে বিচারক হিসাবে উপস্থিত হওয়ার জন্য সর্বাধিক পরিচিতি লাভ করেছেন। অর্চনা কুছ কুছ হোতা হ্যায়-এ মিস ব্রাগাঞ্জা, মোহব্বতেঁ-তে প্রিতো এবং বোল বচ্চন-এ জোহরার চরিত্রে অভিনয়ের জন্য পরিচিত। তিনি ২০০৬ সাল থেকে টেলিভিশন রিয়ালিটি কমেডি অনুষ্ঠান, কমেডি সার্কাসে একজন বিচারকের দায়িত্ব পালন করেছেন এবং উক্ত অনুষ্ঠানের সমস্ত পর্বে উপস্থিত একমাত্র বিচারক ছিলেন।

চলচ্চিত্র জীবন 

তিনি ১৯৮৭ সালে আদিত্য পঞ্চোলির বিপরীতে নারি হীরার টিভি চলচ্চিত্র অভিষেক-এর মধ্য দিয়ে চলচ্চিত্র জগতে আত্মপ্রকাশ করেছিলেন। পরের বছর, তিনি নাসিরুদ্দিন শাহের বিপরীতে জলওয়া নামক চলচ্চিত্রে অভিনয় করেছিলেন, যা তাঁর জীবনের সবচেয়ে জনপ্রিয় চলচ্চিত্রগুলির মধ্যে একটি। অতঃপর তিনি অগ্নিপথ (১৯৯০), সওদাগর (১৯৯১), শোলা অর শবনম (১৯৯২), আশিক আওয়ারা (১৯৯৩) এবং রাজা হিন্দুস্তানী (১৯৯৬)-এর মতো বড় ব্যানারের চলচ্চিত্রে ছোট ছোট চরিত্রে অভিনয় করেছিলেন; তিনি গোবিন্দ অভিনীত রোমাঞ্চকর ছবি বাজ এবং সুনীল শেট্টি অভিনীত জাজ মুজরিম-এর মতো চলচ্চিত্রের আইটেম গানে অভিনয় করেছেন।

তারপরে, তিনি হিন্দি চলচ্চিত্রে প্রায়শই কৌতুক চরিত্রে অভিনয় করার মধ্যে নিজেকে সীমাবদ্ধ রেখেছিলেন। তাঁর সাম্প্রতিক কয়েকটি চলচ্চিত্র হল লাভ স্টোরি ২০৫০, মোহব্বতেঁ, কৃষ, কুছ কুছ হোতা হ্যায়, মাস্তি ও বোল বচ্চন। এর মধ্যে অতি সফল চলচ্চিত্র মোহব্বতেঁ এবং কুছ কুছ হোতা হ্যায়-তে যথাক্রমে প্রিতো এবং প্রেমনিবেদনকারিনী কলেজের অধ্যাপক মিস ব্রাগাঞ্জা চরিত্র তাঁর জীবনের অন্যতম স্মরণীয় চরিত্র। ২০০৯ সালে তিনি পাঞ্জাবি চলচ্চিত্র তের মেরা কি রিশতা-এ অভিনয় করেছেন।

টেলিভিশন জীবন 

তিনি ১৯৯৩ সালে জি টিভিতে তাঁর জনপ্রিয় টেলিভিশন অনুষ্ঠান ওয়াহ, কেয়া সিন হ্যায়-এর মাধ্যমে টেলিভিশন জগতে অভিষেক করেছেন, এর পরে অত্যন্ত সফল টেলিভিশন অনুষ্ঠান আনসেন্সরডেড-এ উপস্থিত হয়েছেন; যেখানে তিনি হাই সোসাইটি (এইচএস) এবং লো সোসাইটি (এলএস) ধারণাটি চালু করেছিলেন। অতঃপর তিনি সনি এন্টারটেইনমেন্ট টেলিভিশনের জানে ভি দো পারো, শ্রীমান শ্রীমতী এবং অর্চনা টকিজের মত অনুষ্ঠানে কাজ করেছেন।

কর্মজীবনের পরের অংশে, তিনি টেলিভিশন নির্মাতাদের কাছ থেকে বেশ কয়েকটি অনুষ্ঠানের প্রস্তাব পেয়েছিলেন এবং তার বেশিরভাগই সফল টেলিভিশন ধারাবাহিক ছিল; যার মধ্যে জুনুন এবং শ্রীমান শ্রীমতী উল্লেখযোগ্য। এছাড়াও তিনি সেলিব্রিটি অতিথিদের সমন্বিত আলাপচারি অনুষ্ঠানের উপস্থাপনা করেছেন।

ব্যক্তিগত জীবন 
অর্চনা পুরান সিং ১৯৬২ সালের ২৬শে সেপ্টেম্বর তারিখে ভারতের উত্তর প্রদেশের (বর্তমানে উত্তরাখণ্ড) দেরাদুনে জন্মগ্রহণ করেছিলেন, সেখানের যীশু ও মেরির কনভেন্ট হতে তিনি তাঁর স্কুল জীবনের পড়াশোনা সম্পন্ন করেছেন। তারপরে তিনি লেডি শ্রী রাম কলেজ ফর উইমেন-এ ইংরেজি বিভাগ হতে সাম্মানিক ডিগ্রি অর্জন করেছিলেন এবং তিনি অভিনেতা হওয়ার স্বপ্ন অনুসরণ করতে মুম্বই চলে যান। তিনি ১৯৯২ সালে অভিনেতা পরমীত শেঠীর সাথে বিবাহ বন্ধনে আবদ্ধ হয়েছেন। তাঁদের আর্যমান ও আয়ুষ্মান নামে দুটি ছেলে রয়েছে।

তথ্যসূত্র

বহিঃসংযোগ 

 
 
 Comedy Circus returns with new faces
 Celebrity studded comedy show 

১৯৬২-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
ভারতীয় টেলিভিশন উপস্থাপিকা
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
ভারতীয় টেলিভিশন উপস্থাপক
দেরাদুনের অভিনেত্রী